

**KLASA: 406-01/19-3/56**

**URBROJ: 2198/1-17/1-19-5**

**Zadar, 11. studenoga 2019. godine**

 **SVIM ZAINTERESIRANIM**

**GOSPODARSKIM SUBJEKTIMA**

**PREDMET: Zahtjev za pojašnjenjem Poziva na dostavu ponuda u postupku**

 **jednostavne nabave**

* pojašnjenje, dostavlja se

Predmet nabave:Usluga izrade glavnog projekta energetske obnove zgrade na kat. čest. 5950/2, k.o. Zadar

Evidencijski broj nabave: 98-19-JN

U postupku jednostavne nabave usluge izrade glavnog projekta energetske obnove zgrade na kat. čest. 5950/2, k.o. Zadar, naručitelja Zadarske županije, a sukladno Pozivu na dostavu ponuda, objavljenom 7. studenoga 2019. godine na mrežnim stranicama Zadarske županije, zaprimili smo upite gospodarskih subjekata:

**UPIT GOSPODARSKOG SUBJEKTA:**

U postupku jednostavne nabave iz naslova, kao zainteresirani gospodarski subjekt molimo Vas sljedeća pojašnjenja:

1) Uštede koje se traže javnim pozivom od minimalno 50% QHnd moguće je postići i premašiti već u samom arhitektonskom projektu energetske obnove i u njemu predviđenim mjerama energetske obnove ovojnice zgrade (fasada, krov, prozori). S obzirom da Naručitelj traži raspolaganje dodatno inženjerima strojarske i elektrotehničke struke, a i građevinske struke, da li to znači da će se obvezno morati predvidjeti i mjere energetske obnove vezane uz te struke? Naime, nemoguće je formirati cijenu bez podatka koje je sve mjere energetske obnove Naručitelj zamislio.

2) Za grijanje je navedeno "centralno". Da li Naručitelj planira rekonstrukciju kotlovnice i promjenu energenta (plin)?

3) S obzirom da se traži raspolaganje inženjerom  građevinske struke, da li je Naručitelj zamislio korištenje solarnih panela pa se raspolaganje inženjerom građevinske struke traži u smislu provjere mogućnosti krovne konstrukcije u tom smislu?

4) Planira li Naručitelj za predmetni objekt provesti i energetsku obnovu rasvjete u istom?

**Odgovor:**

Točkom 2.4. Poziva na dostavu ponude za uslugu izrade glavnog projekta energetske obnove zgrade na kat. čest. 5950/2, k.o. Zadar definirano je da je odabrani ponuditelj, u okviru pružanja predmetne usluge, obvezan izraditi prijedlog učinkovitog rješenja prije konačne izrade projektne dokumentacije u smislu tehničkog rješenja i investicijske sume uz poseban iskaz povratnog razdoblja investicije, a sve u skladu s prijedlogom ekonomski opravdanih mjera za poboljšanje energetskih svojstava zgrade temeljem Izvješća o energetskom pregledu zgrade.

Rok za izradu prijedloga učinkovitog rješenja je 20 kalendarskih dana od dana obostranog potpisa ugovora, a kojeg prije izrade glavnog projekta mora odobriti Naručitelj.

**STRUČNO POVJERENSTVO**

 **ZA PROVEDBU POSTUPKA**

**JEDNOSTAVNE NABEVE**